Lesbos
Lesbos () on Kreikan saari, joka kuuluu Pohjoisen Egean saarten saariryhmään ja sijaitsee Egeanmeren itäosassa lähellä Turkin rannikkoa. Saaren pinta-ala on 1 630 km² ja asukasluku 86 436 (vuonna 2011). Hallinnollisesti saari kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Saaren pääkaupunki on Mytilíni.
Géra (Lesbos)
Géra sijaitsee Lesboksen kaakkoisosassa Géranlahden rannalla. Sen nimi voi olla peräisin alueella sijainneesta antiikin aikaisesta Hieran kaupungista. Géranlahti tunnettiin antiikin aikana latinaksi nimellä Portus Hieraeus.